Kristi himmelfartsdag

Kristi himmelfartsdag er en kristen helligdag, der fejres til minde om Kristi himmelfart, 40 dage efter hans opstandelse på påskedag. Den har status som helligdag i Danmark og de fleste andre kristne lande.

Kristi himmelfartsdag falder på 6. torsdag efter skærtorsdag, dvs. forskellige datoer fra år til år. Forud for Kristi himmelfart lå (i Danmark indtil 2023) Store Bededag, og efter Kristi himmelfart kommer pinsen.

Dagen efter Kristi himmelfartsdag er en hverdag, men mange arbejdspladser opfatter den som en indeklemt fredag mellem en helligdag og en weekend. Den kan derfor nogle steder være en "lukkedag", hvor de ansatte skal tage fri, enten som feriedag eller afspadsering.

På latin hedder dagen festum ascensionis (opstigelsens højtid) eller ascensio Christi/Domini (Kristi/Herrens opfart). I almanakker, ældre kirkebøger og lignende kan dagen være angivet i ablativ, dvs. festo ascensionis eller ascensione Christi/Domini.

Bibelsk baggrund 
Grundlaget for markeringen af Kristi himmelfartsdag findes i Apostlenes Gerninger i det Nye Testamente. Teksten i ApG, kap. 1, vers 1-11 lyder:
Efter sin lidelse og død trådte Jesus frem for dem med mange beviser på, at han levede, idet han i fyrre dage viste sig for dem og talte om Guds rige. Og da han spiste sammen med dem, pålagde han dem, at de ikke måtte forlade Jerusalem, men skulle vente på det, som Faderen havde lovet – "om det har I hørt mig sige: Johannes døbte med vand, men i skal døbes med Helligånden om ikke mange dage." Mens de nu var sammen, spurgte de ham: "Herre, er det nu, du vil genoprette Riget for Israel?" Han svarede: "Det er ikke jeres sag at kende tider eller timer, som Faderen har fastsat af egen magt. Men I skal få kraft, når Helligånden kommer over jer, og I skal være mine vidner både i Jerusalem og i hele Judæa og Samaria og lige til jordens ende.
Da han havde sagt dette, blev han løftet op, mens de så på det, og en sky tog ham bort fra deres øjne. Som de nu stirrede mod himlen, mens han fór bort, se, da stod der to mænd i hvide klæder hos dem. De sagde: "Hvorfor står I og ser op mod himlen, galilæere? Den Jesus, som er blevet taget fra jer op i himlen, skal komme igen på samme måde, som I har set ham fare op i himlen."

Foruden Apostlenes Gerninger stammer den tekst, der anvendes ved markeringen af Kristi himmelfartsdag, fra Markusevangeliet:
Til sidst viste Jesus sig for de elleve selv, mens de sad til bords, og han bebrejdede dem deres vantro og hårdhjertethed, fordi de ikke havde troet dem, der havde set ham efter hans opstandelse. Så sagde han til dem: »Gå ud i alverden og prædik evangeliet for hele skabningen. Den, der tror og bliver døbt, skal frelses; men den, der ikke tror, skal dømmes. Og disse tegn skal følge dem, der tror: I mit navn skal de uddrive dæmoner, de skal tale med nye tunger, og de skal tage på slanger med deres hænder, og drikker de dødbringende gift, skal det ikke skade dem; de skal lægge hænderne på syge, så de bliver raske.« Da Herren Jesus havde talt til dem, blev han taget op til himlen, og han satte sig ved Guds højre hånd. Men de drog ud og prædikede alle vegne, og Herren virkede med og stadfæstede ordet ved de tegn, som fulgte med.

Datoer 
Kristi himmelfartsdag er i lighed med de fleste andre kirkelige helligdage variabel, idet den afhænger af påsken. I det 21. århundrede falder den på følgende datoer:

 1. juni 2000
 24. maj 2001
 9. maj 2002
 29. maj 2003
 20. maj 2004
 5. maj 2005
 25. maj 2006
 17. maj 2007
 1. maj 2008
 21. maj 2009
 13. maj 2010
 2. juni 2011
 17. maj 2012
 9. maj 2013
 29. maj 2014
 14. maj 2015
 5. maj 2016
 25. maj 2017
 10. maj 2018
 30. maj 2019
 21. maj 2020
 13. maj 2021
 26. maj 2022
 18. maj 2023
 9. maj 2024
 29. maj 2025
 14. maj 2026
 6. maj 2027
 25. maj 2028
 10 maj 2029
 30 maj 2030
 22. maj 2031
 6. maj 2032
 26. maj 2033
 18. maj 2034
 3. maj 2035
 22. maj 2036
 14. maj 2037
 3. juni 2038
 19. maj 2039
 10. maj 2040
 30. maj 2041
 15. maj 2042
 7. maj 2043
 26. maj 2044
 18. maj 2045
 3. maj 2046
 23. maj 2047
 14. maj 2048
 27. maj 2049
 19. maj 2050
 11. maj 2051 
 30 maj 2052 
 15. maj 2053 
 7. maj 2054 
 27. maj 2055 
 11. maj 2056 
 31. maj 2057 
 23. maj 2058 
 8. maj 2059 
 27. maj 2060 
 19. maj 2061 
 4. maj 2062 
 24. maj 2063 
 15. maj 2064 
 7. maj 2065 
 20 maj 2066 
 12. maj 2067 
 31. maj 2068 
 23. maj 2069 
 8. maj 2070 
 28. maj 2071 
 19. maj 2072 
 4. maj 2073 
 24. maj 2074 
 16. maj 2075 
 28. maj 2076 
 20 maj 2077 
 12. maj 2078 
 1. juni 2079 
 16. maj 2080 
 8. maj 2081 
 28. maj 2082 
 13. maj 2083 
 4. maj 2084 
 24. maj 2085 
 9. maj 2086 
 29. maj 2087 
 20 maj 2088 
 12. maj 2089 
 25. maj 2090 
 17. maj 2091 
 8. maj 2092 
 21. maj 2093 
 13. maj 2094 
 2. juni 2095 
 24. maj 2096 
 9. maj 2097 
 29. maj 2098 
 21. maj 2099 
 6. maj 2100

Referencer

Eksterne henvisninger

Kristne helligdage